Lav et referat af nedenstående tekst:

Tekst:
Det så voldsommere ud, end det måske egentlig var, da fire biler klokken 8 tirsdag morgen var involveret i et harmonikasammenstød på Hobrovej syd for krydset ved Nibevej og Indkildevej. Det fortæller indsatsleder fra Nordjyllands Beredskab i Aalborg, René Kærup. - Vi kom ud til et sammenstød, der involverede fire biler. Uheldet var simpelthen sket på den måde, at den bageste bilist i sammenstødet måske havde overset køen på vej op ad bakken, i hvert fald kom han med ret meget fart på og fik de tre biler foran sig til at ramle sammen, siger René Kærup. - Især de to biler midt i uheldet har taget meget skade, men heldigvis var der kun én tilskadekommen. Personen klagede over ondt i nakken, så vi hjalp vedkommende ud af bilen og af sted til skadestuen for at blive tjekket, uddyber han. Mens oprydningsarbejdet stod på, stod trafikken stille på Hobrovej. Men efter cirka 20 minutter var det igen muligt at køre, siger indsatslederen.

Referat:
Hobrovej var tirsdag morgen spærret i 20 minutter på grund af et harmonikasammenstød. Én tilskadekommen blev kørt på skadestuen.